CELEX: 62019TN0001
Language: da
Date: 2019-01-07 00:00:00
Title: Sag T-1/19: Sag anlagt den 7. januar 2019 — CJ mod Den Europæiske Unions Domstol

13.5.2019   
            
            
               DA
            
            
               Den Europæiske Unions Tidende
            
            
               C 164/52
            
         
      Sag anlagt den 7. januar 2019 — CJ mod Den Europæiske Unions Domstol
      (Sag T-1/19)
      (2019/C 164/56)
      Processprog: engelsk
      
         Parter
      
      
         Sagsøger: CJ (ved advokat V. Kolias)
      
         Sagsøgt: Den Europæiske Unions Domstol
      
         Sagsøgerens påstande
      
      
                  —
               
               
                  Det fastslås, at sagsøgtes undladelse af at anonymisere de procesdokumenter, der henviste til ham ved navn og som blev offentliggjort på World Wide Web af Retten og af den tidligere EU-Personaleret, subsidiært sagsøgtes undladelse af at gøre navne-versioner af sådanne dokumenter utilgængelige for World Wide Web søgeudbydere, er i strid med traktaterne.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 20 i Den Europæiske Unions charter om grundlæggende rettigheder, bl.a. for så vidt som:
                  
                              —
                           
                           
                              sagsøgeren har anlagt søgsmål mod hans tidligere arbejdsgiver for EU-Personaleretten og for Retten.
                           
                        
                              —
                           
                           
                              procesdokumenter fra disse søgsmål er blevet offentliggjort med henvisning til sagsøgeren ved navn og er tilgængelige for World Wide Web søgeudbydere som Google.
                           
                        
                              —
                           
                           
                              tilgængeligheden for sådanne søgeudbydere gør det lettere for enhver Internetbruger i verden, herunder nuværende og mulige fremtidige arbejdsgivere, at genkende sagsøgeren.
                           
                        
                              —
                           
                           
                              der af en sådan genkendelse følger en risiko for diskriminering af sagsøgeren.
                           
                        
                              —
                           
                           
                              Den Europæiske Unions Domstol har besluttet automatisk at anonymisere offentliggjorte procesdokumenter vedrørende alle anmodninger om præjudicielle afgørelser vedrørende fysiske personer, som modtages efter den 1. juli 2018.
                           
                        
                              —
                           
                           
                              anonymiseringen af offentliggjorte procesdokumenter vedrørende alle andre typer søgsmål i henhold til traktaterne fortsat fuldstændigt er overladt til Den Europæiske Unions retsinstansers skøn.
                           
                        
                              —
                           
                           
                              fysiske personer, der er involveret i anmodninger om præjudicielle forelæggelser indbragt for Domstolen efter den 1. juli 2018, og sagsøgeren ikke behandles ens.
                           
                        
            
                  2.
               
               
                  Andet anbringende om, at Retten tilsidesatte artikel 8 i Den Europæiske Unions charter om grundlæggende rettigheder, bl.a. for så vidt som:
                  
                              —
                           
                           
                              formålet med offentliggørelsen af procesdokumenter med Domstolens egne ord er at »sikre, at borgere er informerede og har ret til åbne domstole«.
                           
                        
                              —
                           
                           
                              det med henblik på at nå dette mål er unødvendigt at offentliggøre versioner af procesdokumenter, der henviser til sagsøgeren ved navn, eller, subsidiært, at gøre sådanne versioner tilgængelige for World Wide Web-søgeudbydere som Google.
                           
                        
                              —
                           
                           
                              Rettens undladelse af at bringe en sådan praksis til ophør tilsidesætter artikel 4, stk. 1, litra c), og artikel 5, litra a), i Europa-Parlamentets og Rådets forordning (EF) nr. 45/2001 (1), subsidiært artikel 4, stk. 1, litra c), og artikel 5, litra a), i Europa-Parlamentets og Rådets forordning (EU) 2018/1725. (2)
                              
                           
                        
            
         (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).
      
         (2)  Europa-Parlamentets og Rådets forordning (EU) 2018/1725 af 23.10.2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).